Diciosa funtana
(Ulassai – 10/05/1998)

De sutta sa montagna zampillante
I nd’essis fritta fritta, sana e pura
T’at fatta fritta gai sa natura
Ca passasa in roca penetrante

Visitas non ti mancad un’istante
S’abba po prelevare cun premura
Puru a custos annos de ‘suttura
As resistidu galana e pimpante.

Ses perenne funtana melodiosa
Vantada in Ulassai e in sa zona
Po pregiu donos de ogni manera

Che funtana ti naran sa diciosa.
Si cherides abberu abba ona
Andades tottu a funtana ‘e Sera.